L-ILLUM tagħti ħarsa lejn il-proposti li qed jagħmlu l-Partit Nazzjonalista u l-Partit Laburista għal dawk il-lokalitajiet l-aktar missielta Inqas minn ħmistax oħra, il-lokalitajiet kollha f’Malta u f’Għawdex se jkollhom kunsill lokali ġdid. Kemm il-Partit Laburista u anke l-Partit Nazzjonalista ħarġu manifesti elettorali differenti għal kull lokalità, b’diversi proposti u wegħdi li fuqhom se jkunu qed jaħdmu dawk il-kunsilli mmexxija minnhom. Uħud mill-proposti huma ġenerali u japplikaw għal-lokalitajiet kollha, bħall-ħidma fuq it-toroq u s-sigurtà, tant li huma ripetuti fil-manifesti kollha. Oħrajn huma speċifiċi għall-bżonnijiet tal-lokalità partikolari u l-ILLUM se tħares lejn dawn il-proposti. Din il-gazzetta se tħares lejn dak li ż-żewġ partiti l-kbar qed jipproponu li jsir f’ħames lokalitajiet differenti, jiġifieri fir-Rabat (Malta), Birkirkara, l-Imsida, San Pawl il-Baħar u l-Mellieħa. Għażlet dawn il-lokalitajiet għax huma lokalitajiet li dejjem kienu missielta miż-żewġ partiti jew inkella għax id-distakk bejn il-PN u l-PL, fl-aħħar elezzjoni lokali, tant kien żgħir li ftit li xejn wieħed jista’ jbassar min se jirbaħ il-maġġoranza. Il-Mellieħa: minn lift sal-pjazza għal mużew tal-għasel Fil-Mellieħa d-distakk mhuwiex xi wieħed kbir. Fl-aħħar elezzjoni lokali li saret fl-2013, id-distakk kien ta’ 279 vot biss. Hija lokalità interessanti għax hija prova ta’ kemm kull vot jgħodd. Fl-2008, il-Partit Laburista ġab il-maġġoranza tal-voti, iżda l-Partit Nazzjonalista, minħabba s-sistema tal-wirt tal-voti, eleġġa aktar siġġijiet, u spiċċa biex iggverna hu. X’qed joffru l-partiti politiċi għall-Mellieħa? Il-Partit Laburista qed jipproponi li: Il-Partit Nazzjonalista qed jipproponi li: Ir-Rabat: il-partiti jenfasizzaw fuq it-tisbiħ taż-żoni miftuħa Sal-2006, iż-żewġ partiti l-kbar kienu ras imb ras f’din il-lokalità iżda fl-2013, il-Partit Laburista rebaħ b’distakk ta’ 988 vot. Fl-aħħar ġimgħat kien għaddej battibekk wara li s-Sindku Rabti, Charles Azzopardi ma tħalliex jikkontesta mill-Partit Laburista u għamel żmien jidher fuq il-midja tal-Partit Nazzjonalista. L-ILLUM żvelat kif dan qed ikun investigat fuq allegazzjonijiet ta’ miżapproprijazzjoni u korruzzjoni iżda hu qed jisħaq li ma għamel xejn ħażin. Il-Partit Laburista qed jipproponi li: Il-Partit Nazzjonalista qed jipproponi li: Birkirkara: l-għargħar u t-traffiku fiċ-ċentru tal-proposti Din il-lokalità xi darba kienet ‘fortizza tal-Partit Nazzjonalista’ iżda fl-2013 il-Partit Laburista ħa spinta kbira ’l quddiem biex rebaħ il-Kunsill Lokali b’127 vot. Bla dubju, din il-lokalità hija waħda mill-aktar missielta miż-żewġ partiti. X’qed joffru l-partiti politiċi għar-Rabat? Il-Partit Laburista qed jipproponi li: Il-Partit Nazzjonalista qed jipproponi li: L-Imsida: l-indafa u t-traffiku jingħataw prijorità Jekk hawn lokalità fejn ir-riżultat ftit li xejn jista’ jitbassar hija l-Imsida. Fl-Imsida seħħ il-kuntrarju ta’ dak li ġara f’lokalitajiet oħra. Il-Partit Nazzjonalista żied ħafna voti, tant li fl-aħħar elezzjoni lokali, il-vantaġġ għall-Partit Laburista kien dak ta’ 27 vot. Wieħed irid jara wkoll x’impatt se jkollu l-kandidat indipendenti Lino Bartolo li rriżenja mill-Partit Laburista ftit tal-ġimgħat ilu u li fetaħ il-kanuni kontrih ma’ din il-gazzetta. Fil-fatt, din hija waħda mil-lokalitajiet li l-Partit Laburista qed jibża’ li jitlef. Il-Partit Laburista qed jipproponi li: Il-Partit Nazzjonalista qed jipproponi li: San Pawl il-Baħar: minn ċentru tas-saħħa għal aktar tisbieħ u ndafa Oriġinarjament, il-Partit Nazzjonalista kien għamel żmien jirbaħha b’maġġoranza komda. Illum iż-żewġ partiti spiċċaw ras imb ras, fejn saħansitra fl-elezzjoni lokali tal-2012, il-Partit Laburista rnexxielu jirbaħ il-maġġoranza. Fl-aħħar kunsill, elett fl-2015 u mmexxi mill-Partit Nazzjonalista spikkaw ir-riżenji, inkluż tas-Sindku Graziella Galea li tilfet l-appoġġ ta’ wħud mill-kollegi tagħha stess. Ta’ min ifakkar li l-akbar partit f’dan il-lokal huwa ta’ dawk li jibqgħu d-dar u ma joħorġux jivvutaw. X’qed joffru l-partiti politiċi għal San Pawl il-Baħar? Il-Partit Laburista qed jipproponi li: Il-Partit Nazzjonalista qed jipproponi li: IL-PL u L-PN jaqblu fuq ħafna proposti Filwaqt li ż-żewġ partiti għamlu proposti speċifiċi għal kull lokalità, kif rajna fil-kaxxi l-oħra, ħarġu wkoll bi proposti oħra ġenerali jiġifieri dawk il-proposti li ż-żewġ partiti qed iwiegħdu li jwettqu fil-lokalitajiet kollha fejn jingħataw il-maġġoranza. Il-Partit Laburista kien xi ftit aktar organizzat mill-Partit Nazzjonalista fil-mod kif ippreżenta l-proposti tiegħu, għax fired il-proposti ġenerali minn dawk speċifiċi, għall-kuntrarju tal-Partit Nazzjonalista li ppreżenta l-proposti ġenerali u speċifiċi flimkien, tant li l-proposti jidhru xi ftit jew wisq ripetittivi minn lokalità għall-oħra. Madanakollu, fost il-proposti ġenerali, iż-żewġ partiti diversi drabi qablu, fosthom meta jitkellmu dwar l-importanza tal-indafa, il-ħidma favur is-separazzjoni tal-iskart, ix-xogħlijiet fit-toroq, proġetti ta’ tisbiħ, aktar spazji miftuħa, spazji ta’ tħawwil, il-community policing u anke s-servizzi offruti għall-anzjani. Hemm imbagħad proposti oħra ġenerali li huma speċifiċi għaż-żewġ partiti. Fost dawn il-Partit Laburista qiegħed jipproponi li: Min-naħa l-oħra, il-Partit Nazzjonalista qed jipproponi: Iż-żewġ partiti ffukaw ukoll ħafna fuq is-sigurtà fil-lokalitajiet. Il-Partit Laburista qed jipproponi li l-proġett ta’ Safe City ikun estiż fil-lokalitajiet kollha, jew almenu dawk li jitolbuh. Il-Partit Nazzjonalista qed jipproponi l-installazzjoni ta’ sistema ta’ CCTV ta’ kwalità, tiżdied il-preżenza tal-Pulizija fit-toroq bil-lejl u tkun esplorata l-possibilità ta’ neighbourhood watch fi nħawi ta’ ċertu lokalitajiet.